钦定古今图书集成/理学汇编/学行典/第250卷 > 文可巩
## 钦定古今图书集成/理学汇编/学行典/第250卷 > 文可巩

按《泾县志》：文可巩，字子固，少聪敏而鄙八股业，放怀
诗酒，怡情山水，性尤好施与。渡桃花潭，见舟中有夫
妇相向泣者，巩问故，曰：“为责债者，急卖妻偿之。”问债
若干，曰：“‘二十两’。巩即解橐中金与之，夫妇伏地拜谢，
问姓名不答。一日早起，墙垣下拾金钗一股，坐守至
暮。次日复守，必待其人至还之。时大旱，乡人争水甚”
力。巩见己田水满，则亲掘放之，叱童仆曰：“何利己损
人若是！”其解纷周急之事，不可缕举。卒，年七十四。